中岛美嘉

中岛美嘉（1983年2月19号—）是一名来拉日本鹿儿岛县日置市伊集院町出生个歌手搭仔演员。

所属唱片公司为日本新力音乐公司。00年代个日本代表歌姬之一。不仅作为一名歌手，身为演员个中岛美嘉来拉影坛也相当活跃，曾经获得不少奖项。

中岛美嘉个歌曲以曲风多元著名，像煞摇滚、雷鬼、爵士等曲风，再加上渠独特个唱腔，来拉乐坛独树一格；其中又以情歌顶顶出名，渠个《STARS》、《WILL》、《雪花》、《樱花纷飞时》等著名情歌，无论来拉日本，或是亚洲各地，侪获得众多好评。值得一提个是，2003年以后个发行个歌曲大多数是由中岛美嘉自家作词个。

来拉演技方面，也获得日本国内数个奖项个肯定，评价不俗。

 个人资料 
身高　　　：160CM
体重　　　：40㎏
三围　　　：B76.W56.H80（旧资料）
所属事务所：K DASH系列→TURE PROJECT（属Tanabe Angency Co.,Ltd关连企业，也可说是企业集团个核心）
家族构成　：爷、娘、两个阿姐。爷从事过音乐相关工作。娘是传统日本舞蹈老师，美嘉着个和服是渠亲手做个。美嘉搭大阿姐推扳差10岁，搭二阿姊推扳4岁。
学习过　　：日本舞蹈、钢琴、民谣
特殊资格　：2006年成为美国田纳西州孟菲斯市个荣誉市民
 经历 
1989年
来小学有一趟畀几个男生欺负，箇个辰光自家还不觉着，当仔人家搭渠孛相。当一些时阿姐也来拉箇只学堂，看见仔邪气生气，跑去打箇几个男生，箇个辰光渠才惊觉自家畀人家欺负。（出自060622Utaban）
初恋个男生邪气长，来拉学堂里像煞也是蛮受欢迎个白马王子，名字叫けんご（kengo）个样子。（出自060622Utaban）
1995年
来中学，开始染发、化妆、改造制服，也翘过课到欢喜个男生个学堂去。渠叫すぐる（suguru），是美嘉来拉修学旅行个辰光而认得个。（出自060622Utaban）
有一個学期沒去学堂，为仔讲成绩单空白。（出自060622Utaban）
1996年
中学辰光因受到校园欺凌而转校。
1998年
自鹿儿岛市天保山中学校毕业后，朆上高中，而是来拉当地速食此时店打工约一年。
1999年
到福冈县福冈市搭多人合租公寓，常庄来回福冈与鹿儿岛。
箇歇已接受仔一眼试镜，不过是以模特儿个身分，而不是歌手。但所有个甄试侪落选哉。
2001年 
寄送至唱片公司个样带，顺利个来拉新力音乐与富士电视台举行个联合选秀“SONY AUDITION”中脱颖而出；箇趟选秀成功，带畀渠主演富士电视台《新宿伤痕恋歌》以及推出出道单曲《STARS》个机会，推出后受到大众热烈回响。
2002年 
主唱富士电视台天体观测个主题曲《WILL》，再度受到注意。紧接而来个首张专辑《TRUE 唯美生存》因此强势登上ORICON专辑榜冠军，销售更是大破百万。同时，渠演出了私家侦探滨麦克，同样受到瞩目。
11月，发行迷你专辑《RESISTANCE 无懈可击》，于ORICON专辑榜取得连续两周个冠军。
当年，获得日本唱片大奖最优秀新人赏等数个乐坛新人奖，更是于年底个红白歌合战首度演出。
2003年
11月时，推出收录仔《雪花》、《FIND THE WAY》、《我爱侬》等热销单曲个第二张原创专辑《LØVE 爱无止尽》，此专辑首周于ORICON专辑榜空降冠军，总销量累计超过150万张。不仅日本，来拉韩国也有邪气好个销售成绩，是来拉韩国发行个日本专辑中头一张突破五万张个。
2005年 
主演矢泽爱原著漫画改编个电影《NANA》。箇部电影成为当年日本国产电影个票房冠军。以电影中演出角色NANA starring Nakasima Mika为名所发行个电影主题曲单曲《GLAMOROUS SKY 魅惑天空》，使渠获得首次ORICON单曲榜双周冠军。另外，渠来拉此片中个演技也受到肯定，获得了第29回日本学院奖个最佳女演员搭最佳新人赏。
2006年 
6月7日发行献畀2003年卡翠那飓风受灾地新奥尔良个新单曲《ALL HANDS TOGETHER》，担销售金额个一部分捐出以支持重建工作。

Nakashima Mika